**E L Ő T E R J E S Z T É S**

**Szombathely Megyei Jogú Város Közgyűlése Gazdasági és Jogi Bizottságának**

**2025. február 24-i ülésére**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottságának**

**2025. február 25-i ülésére**

**Javaslat az Újvilág utcai lakópark ingatlan - és közművagyon átadás-átvételével kapcsolatos megállapodás jóváhagyására**

A Közgyűlés a 129/2024. (IV.25.) Kgy. számú határozatában úgy döntött, hogy Szombathely Megyei Jogú Város Önkormányzata az Újvilág Lakópark, Országh László utca 10815/17 helyrajzi számú ingatlant, valamint az annak területén kiépített vízi közműveket az alábbi feltételek teljesülését követően térítésmentesen tulajdonba és kezelésbe átveszi.

Az átvétel feltételei:

* a víziközművek még hiányzó (szennyvíz, csapadékvíz) üzemeltetési engedélyeinek beszerzése;
* az Átadónak a kiépült útról, járdákról, a telepített növényzetről a jelenlegi állapotot feltüntető geodéziai felmérést kell készíteni és azt digitális formátumban az Önkormányzatnak át kell adni;
* a vízi közművek megvalósulási terveit digitális formában az Önkormányzatnak át kell adni;
* a vagyonnyilvántartásához szükséges műszaki és pénzügyi adatokat az Átadónak át kell adni az Önkormányzat részére.

A Közgyűlés felhatalmazta a Gazdasági és Jogi Bizottságot, hogy a fenti feltételek maradéktalan teljesítését követően hagyja jóvá a terület térítésmentes önkormányzati tulajdonba adására vonatkozó szerződés(eke)t, egyúttal felhatalmazta a Polgármestert, hogy Gazdasági és Jogi Bizottság jóváhagyását követően az átadás-átvétellel kapcsolatos szerződés(eke)t aláírja.

Tájékoztatom a Tisztelt Bizottságot, hogy a víziközmű szolgáltató nyilatkozata szerint az ivóvíz és szennyvízhálózat létesítményeinek műszaki állapota üzemeltetésre megfelelő, javasolja az önkormányzati tulajdonba vételt azzal, hogy a hiányzó üzemeltetési engedélyek beszerzése az önkormányzati tulajdonba vételt követően a víziközmű szolgáltató által valósulhat meg.

Az „Újvilág” Közműberuházó Víziközmű Társulat, mint Átadó a fenti határozatban foglaltakat, egyebekben maradéktalanul teljesítette, így az ingatlan – és közművagyon Önkormányzat részéről történő térítésmentes átvételének akadálya nincs.

Az előterjesztés 1. számú mellékletét képező tulajdon- és kezelői jog ingyenes átadásáról szóló Megállapodás alapján a 10815/17 hrsz-ú ingatlan és az annak területén kiépített út, a közvilágítás, valamint a víziközművek kerülnek az Önkormányzat tulajdonába és kezelésébe.

A fentiek alapján kérem a Tisztelt Bizottságot, hogy az előterjesztésben foglaltakat tárgyalja meg és a határozati javaslatot szíveskedjen elfogadni.

**Szombathely, 2025. február „ ”**

 **/: Dr. Nemény András :/**

**I.**

**HATÁROZATI JAVASLAT**

**…../2025. (II.24.) GJB. számú határozat**

A Gazdasági és Jogi Bizottság a Közgyűlés 307/2023 (IX.28.) Kgy. számú határozatában foglalt felhatalmazás alapján az Országh László utcai 10815/17 helyrajzi számú ingatlan – és közművagyon átadás-átvételével kapcsolatos megállapodásokra vonatkozó előterjesztést megtárgyalta és az 1. sz. melléklet szerinti, Tulajdon- és kezelői jog ingyenes átadásáról szóló megállapodást jóváhagyja.

**Felelős:**  Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

Bokányi Adrienn, a Gazdasági és Jogi Bizottság elnöke

(a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

 Stéger Gábor, a Közgazdasági és Adó Osztály vezetője)

**Határidő:** azonnal

**II.**

**HATÁROZATI JAVASLAT**

**…../2025. (II.25.) VISB. számú határozat**

A Városstratégiai, Idegenforgalmi és Sport Bizottság az SZMSZ 54. § (1) bekezdés 13. pontja alapján az Országh László utcai 10815/17 helyrajzi számú ingatlan - és közművagyon átadás-átvételével kapcsolatos megállapodásokra vonatkozó előterjesztést megtárgyalta és az 1. sz. melléklet szerinti, Tulajdon- és kezelői jog ingyenes átadásáról szóló megállapodásban foglaltakkal egyetért.

**Felelős:**  Dr. Nemény András polgármester

 Horváth Soma alpolgármester

 Dr. Horváth Attila alpolgármester

 Dr. Károlyi Ákos jegyző

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

 Stéger Gábor, a Közgazdasági és Adó Osztály vezetője)

**Határidő:** azonnal